निकलने का कोई निशान नहीं।
छाती के लिए सुई।
तुरंत दो, उफ़।
तुम कर क्या रही हो?
इसके फेफड़े के बाहर हवा भर गई थी। मैं दबाव कम कर रही हूँ।
अभी के लिए हमने इसे बचा लिया है।
इसे चिकित्सा कक्ष में ले जाओ और इसका यह सूट काटो
ताकि मैं देख सकूँ इसे क्या हुआ है।
-क्या हमारे किसी आदमी की मौत हुई? -जी, नहीं, कमांडर।
कमांडर रॉसी? ह्यूस्टन से फ़ोन है। वे काफ़ी गुस्से में हैं।
हाँ, मैं भी हूँ। मेरे पीछे आओ।
दूसरा रूसी?
वह नहीं बचा। जेसन उसकी लाश ला रहा है।
लोपेज़ और बर्नेटज़ अभी भी वहीं हैं।
आख़िर वहाँ हुआ क्या था?
हम उन्हें चेतावनी दे रहे थे
जब उन्होंने एक पेटी में हाथ डाला जिसमें हथियार हो सकते थे।
तो हमने उन पर गोलियाँ चला दीं।
क्या मतलब है तुम्हारा "हथियार हो सकते थे?"
उन्होंने बंदूकें उठाई थीं या नहीं?
सब कुछ बहुत तेज़ी से हुआ।
हमें ख़तरा महसूस हुआ और हमने कदम उठाया।
उनके पास हथियार नहीं थे, सर।
पता चला उनमें से एक अपना अनुवाद कार्ड उठा रहा था जब मैंने...
जब मैंने उसे गोली मार दी।
कर्नल पॉलसन, मेजर वेबस्टर,
क्या आपको यक़ीन है वहाँ कोई रूसी हथियार मौजूद नहीं थे?
राष्ट्रपति को यह सब बताने से पहले मुझे जानना है स्थिति कितनी खराब है।
हमें यक़ीन है, मैम।
अच्छा।
और वह कॉस्मोनॉट, क्या वह बच जाएगा?
अभी हमें पता नहीं है।
ठीक है। हमें ख़बर देते रहना।
ठीक है।
ह्यूस्टन से बात ख़त्म हो गई है।
यह ठीक नहीं हुआ।
इससे बहुत छोटे मुद्दों पर युद्ध हो गए हैं।
पहला विश्व युद्ध एक गोली से शुरू हुआ और उसमें दो करोड़ लोग मारे गए।
अगर यह तीसरे विश्व युद्ध में बदल गया,
तो दो करोड़ तो बच्चों का खेल लगेगा।
छँटाई
फ़ॉर ऑल मैनकाइंड
तुम ठीक हो, ट्रेस?
-हाँ। -हाँ।
बस, वह...
इसे रोका कैसे जा सकता है?
बस थोड़ा समय दो।
चंद्रमा पर पहली हिंसक कार्यवाही
अमरीका द्वारा की गई है।
स्वचालित हथियारों से लैस यूएस मरीन्स ने...
हमारी एक खदान पर ज़बरदस्ती कब्ज़ा किया
और निर्दयतापूर्वक हमारे दो कॉस्मोनॉट मार गिराए।
पर रूस को धमकाया नहीं जा सकता।
हमारे पास विश्वस्त जानकारी है कि अगला अमरीकी सी ड्रैगन रॉकेट
चंद्रमा पर परमाणु हथियार लेकर जाएगा।
हम यह नहीं होने देंगे।
अगर उसने ऐसा करने की कोशिश की तो उसे नष्ट कर दिया जाएगा।
और वे ऐसा करेंगे कैसे?
प्रक्षेपण के समय सी ड्रैगन को मार गिराएँगे?
मुझे नहीं लगता उनके पास ऐसा कर पाने की क्षमता है।
अगर वे हमारे कॉमसेक में घुस पाए,
तो वे उसकी दिशा बदल कर उसे समुद्र में गिरा सकते हैं।
सर।
एक जासूसी उपग्रह को अभी साख़लीन आइलैंड से कोई प्रक्षेपण नज़र आया है।
कोई मिसाइल है?
नहीं, उनका अंतरिक्ष यान, बूरान है।
लगता है रूसियों ने या तो उसकी समस्या दूर कर ली या गरम मौसम की प्रतीक्षा में थे।
सीआइए का कहना है कि वह हथियारबंद है।
हथियारबंद?
पूरी तरह लैस।
अगर बूरान ऊपर है तो वे अंतरिक्ष से सी ड्रैगन 17 पर बम गिरा सकते हैं
और हमें पता भी नहीं चलेगा।
केवल वहीं नहीं, वे कहीं भी वार कर सकते हैं।
चलो चलें। वे डॉडकॉम से उस पर नज़र रख रहे हैं।
तीन घंटे हो गए और अब तक बूरान केवल उनके अंतरिक्ष स्टेशन पर जाकर रुका है।
शायद हम कुछ ज़्यादा ही सोच रहे हैं।
यह उनके अंतरिक्ष यान की पहली उड़ान है।
हो सकता है इसका सी ड्रैगन से कोई लेना-देना ना हो।
बूरान केवल डॉक करने का परीक्षण कर रहा हो, जैसे हम स्काईलैब के साथ करते हैं।
मैं यही मानना चाहूँगा।
पर वायुसेना की ख़ुफ़िया जानकारी कहती है कि वे उस स्टेशन पर इंधन जमा करते रहे हैं।
और तुमने मुझे यह बताया नहीं?
वह नासा के कार्यों से संबद्ध नहीं।
चंद्रमा पर जाने के लिए हमारे यानों में दोबारा इंधन भरना पड़ता है
-तो शायद वे कोई जाँच ना कर रहे हों। -जनरल...
बूरान मीर से अलग हो गया है।
वे टीएलआई के समय में अपनी गति बहुत बढ़ा रहे हैं।
वे चंद्रमा की ओर जा रहे हैं।
चंद्रमा की कक्षा में घुसने से पहले बूरान सी ड्रैगन को मार गिरा सकता है।
हे भगवान।
रूसी चंद्रमा की घेराबंदी कर रहे हैं।
अपोलो 15
अंदर आ जाइए।
वाह, वाह, नया चश्मा।
कहा था ना तुम्हारे साथ भी यह होगा।
बैठ जाओ।
तुम्हारे सुनहरे वर्षों में होने वाले
कई शानदार अनुभवों में से यह केवल एक है।
बालों का गिरना, गुर्दे में पत्थर, कोलॉस्टोमी बैग।
तुम्हारा हो गया, एड?
क्या बात करनी है तुम्हें मुझसे?
डीओडी तुम्हारा मिशन अपने हाथ में ले रहा है।
पता चला है रूसियों ने बूरान को चंद्रमा पर सी ड्रैगन को रोकने के लिए भेजा है।
यक़ीन नहीं होता वे ऐसा कुछ करने की कोशिश कर रहे हैं।
क्या वे सच में सोचते हैं हम ऊपर परमाणु हथियार भेज रहे हैं?
यह घेराबंदी तो हमारे लोगों को चाँद पर जाने से रोकने के लिए केवल एक बहाना है।
और हम यह होने नहीं दे सकते।
और क्या जानकारी है?
ज़्यादा नहीं। डीओडी इसकी ख़बर बिल्कुल बाहर नहीं आने दे रहा।
मुझे बस पता है उन्होंने तुम्हारी प्रक्षेपण की तिथि आगे लाकर परसों की कर दी है।
हे भगवान।
जनरल ब्रैडफॉर्ड तुम्हें विस्तार से जानकारी दे देंगे।
-ठीक है। -भगवान तुम्हें सफल करे, एड।
वहाँ ऊपर सुरक्षित रहना।
हम पाथफ़ाइंडर को चंद्रमा पर ले जाएँगे?
ऊपर से ख़बर तो यही मिली है।
हमें बूरान से मुकाबला करना होगा।
कमाल की परीक्षण उड़ान होगी।
मेरा मतलब, देखो, हमारे परमाणु इंजन ज़बरदस्त हैं,
पर फिर भी काफ़ी चीज़ों में गड़बड़ हो सकती है।
मैं जानता हूँ, यह ख़तरनाक है।
पर हमें रूसियों को मजबूर करना होगा कि वे सी ड्रैगन 17 को
चंद्रमा पर पहुँचने से रोकने से पहले दो बार सोचें।
पाथफ़ाइंडर ही एकमात्र यान है जो यह कर सकता है।
तो हमें रक्षक बनकर जाना है।
बिल्कुल।
हम पृथ्वी की कक्षा में जाकर सी ड्रैगन से मिलेंगे
और फिर उसे जेम्सटाउन तक लेकर जाएँगे।
और अगर रूसी पीछे नहीं हटे?
तो हमें बीच-बचाव करना पड़ेगा।
बीच-बचाव। सही है।
रेडार वाली मिसाइलों के साथ, जिनमें से हर एक में लगभग 45 किलो बारूद है।
काफ़ी प्रभावी बीच-बचाव होगा। और हमारी मिसाइलें ज़्यादा दूर तक जाती हैं।
नहीं। अच्छा, तो, एक बार बात साफ़ कर लें,
क्या हमारी योजना है कि उनके सी ड्रैगन पर गोली चलाने से पहले हम उन्हें मार गिराएँ?
किसी का भी गोली चलाना हमारी असफलता है।
हमारा काम है उन्हें ऐसा करने से रोकने की कोशिश करना।
तो हम मिसाइलों से पहले आप, पहले आप खेलेंगे।
अब जैसा एलबीजे ने कहा था,
अंतरिक्ष को जो नियंत्रित करेगा, दुनिया पर उसी का नियंत्रण होगा।
अब... अगर तुम इस मिशन में रहने का फ़ैसला करते हो,
तो हमें चार घंटे में केप जाने के लिए निकलना होगा। 48 घंटे में प्रक्षेपण।
-काफ़ी तेज़ काम है। -हाँ।
यह किसलिए हैं?
अगर पृथ्वी पर हमारी वापसी दुश्मन के क्षेत्र में हुई,
तो हमें अपनी सुरक्षा करनी पड़ेगी।
तुम सच में यह कह रहे हो?
रूसी ऐसा ही करते हैं। साठ के दशक से करते आए हैं।
हे भगवान।
और हम पाथफ़ाइंडर को उनके हाथों में पड़ने नहीं दे सकते, तो उसे नष्ट करना होगा।
देखो, मैं समझता हूँ कि तुम दोनों यह करने के लिए नासा में नहीं आए थे।
अगर तुम इससे निकलने का फ़ैसला लेते हो... तो मैं बुरा नहीं मानूँगा।
मैं तुम दोनों को किसी घटिया नरवा तकनीशियन के साथ रूसियों का सामना नहीं करने दूँगी।
बस एक चीज़, एड।
सी ड्रैगन 17 पर परमाणु हथियार होने के बारे में रूसी जो कह रहे हैं।
क्या वे हैं?
देखो, मुझे सच में नहीं पता।
क्या लाए हो, निक?
ज़्वेज़दा के रूसी कमांडर की एक माँग है।
वह अपने लोगों को ले जाने के लिए एक दल भेजना चाहता है।
दोनों को ले जाने के लिए।
काफ़ी चिढ़ा हुआ लग रहा है।
"चिढ़ा हुआ" तो बहुत छोटा शब्द है।
क्या कहूँ मैं उससे?
कि उसका घायल कॉस्मोनॉट अभी भी बेहोश है,
और उसके निवेदन पर मैं अपने वरिष्ठ अफ़सरों से सलाह करूँगा।
बस इतना ही? पक्का?
रूसी समादेश श्रंखला का सम्मान समझते हैं। इससे हमें कुछ समय मिल जाएगा।
विनम्र बनना। पर बहुत ज़्यादा विनम्रता मत दिखाना।
-हैलो, जान। -हैलो।
हमें चलना चाहिए। उस नर्स ने कहा था हम जल्दी पहुँच जाएँ तो अच्छा रहेगा।
ठीक है।
-तुमने सारी सामग्री पढ़ ली? -हाँ।
काफ़ी प्रभावशाली है, क्यों, है ना?
वह तो है।
अच्छा। बोलो जो मन में है।
पता नहीं, बस तुम्हारी आँखों में सुई से एंटीऑक्सीडेंट डालना
कुछ ज़्यादा ही अजीब लग रहा है।
मेरा मोतियाबिंद भी अजीब है।
यह पहला डॉक्टर है जिसने कहा वह मेरी मदद कर सकता है।
-यह सही नहीं है। बाकियों ने कहा... -नहीं।
बाकियों ने कहा वे इसे धीरे कर सकते हैं, रोक नहीं सकते। यह आदमी...
तुम्हें बस वही कह रहा है जो तुम सुनना चाहती हो।
ठीक है, वेन। क्या तुमने केस हिस्ट्री पढ़ी थीं?
केवल तीन उपचारों के बाद उसके बानवे प्रतिशत मरीज़ों की नज़र ठीक हो जाती है।
मॉली, यह सब किस्से हैं, अच्छा?
उसने इसके समर्थन में कोई शोध, कोई नैदानिक परीक्षण,
किन्हीं प्रमाणित विशेषज्ञों द्वारा कोई समकक्ष समीक्षित जाँच नहीं दिखाई...
क्योंकि चिकित्सीय प्रतिष्ठान उसके कार्य का विरोध करता है।
और तुम्हें क्या लगता है, ऐसा क्यों है?
क्योंकि वे कोई प्रतिद्वंद्विता नहीं चाहते?
क्योंकि उन्हें केवल पैसे से मतलब है?
और यह आदमी अलग है जो शुरू में दस हज़ार चाहता है और बाद में पंद्रह
-और जो कुछ भी... -वेन, यह मेरे लिए उम्मीद की पहली किरण है।
तुम इसे बरबाद नहीं करोगे!
मॉली, यह आदमी धोखेबाज़ है।
-तुम्हें यह पता नहीं है! -मुझे पता है। मेरे पिता...
तुम्हारे पिता चिकित्सीय प्रतिष्ठान का हिस्सा थे!
अच्छा। बस एक मिनट रुक कर मेरी बात सुन लो, कृपया। ठीक है?
देखो, मुझे पता है तुम डरी हुई हो,
पर अगर तुम व्हारेज़ में इस आदमी की घटिया दुकान में गईं...
वह व्हारेज़ नहीं है। वाड्हल्हारा है, अच्छा?
वह कोई सीमावर्ती घटिया शहर नहीं है।
वह एक अत्याधुनिक चिकित्सीय संस्थान है। क्या तुमने तस्वीरें देखीं?
मुझे तस्वीरों की कोई परवाह नहीं, मॉली!
वे तुम्हारी आँखों में सुईयाँ घुसाना चाहते हैं!
अच्छा? कौन जानता है वे अंदर क्या डालेंगे!
हो सकता है तुम तुरंत अंधी हो जाओ, या तुम्हें कोई संक्रमण हो जाए,
या कहीं मर ही जाओ।
माफ़ करना पर यह बहुत ख़तरनाक है।
मुझे नहीं पता, वेन।
मुझे बस इतना पता है मुझे उड़ना है।
ठीक है? और अगर मैं नहीं उड़ी, तो...
मुझे नहीं पता।
नहीं। ठीक है। चलो, मॉली। मैं गाड़ी चलाता हूँ।
तुम नहीं चलाओगे। मैं अभी तक अंधी हुई नहीं हूँ।
आज सुबह एक समाचार विवरण देते हुए, व्हाइट हाउस प्रेस सेक्रेटरी लैरी स्पीक्स ने बताया
कि कोलम्बिया के तट से सौ मील दूर, रूसी उत्तरी बेड़े का कुछ हिस्सा
पनामा नहर की ओर बढ़ते हुए देखा गया है।
यह उकसाने वाली हरकत रूस के चंद्रमा की घेराबंदी करने के तुरंत बाद की गई है।
सभी अमरीकी सैनिकों की छुट्टियाँ रद्द कर दी गई हैं,
और रक्षा सचिव कैस्पर वाइनबर्गर ने घोषणा की है
कि अमरीकी सेना को डेफ़कॉन 3 पर डाल दिया गया है।
ज़रूर इसीलिए यूएसएस कार्ल विन्सन और तीसरा बेड़ा
पिछले सप्ताह फ़िलीपीन्स से चल पड़ा है।
वे अब नहर पर पहुँचने ही वाले होंगे।
क्या? आपको इसमें कोई दिलचस्पी नहीं है?
तुम्हारे पिता अभी घर आए हैं। खाना लगभग तैयार है।
-मेज़ पर पानी ज़रूर रख देना। -मैं रुक नहीं सकता।
क्यों नहीं?
पाथफ़ाइंडर के प्रक्षेपण की तिथि आगे ले आए हैं। अब यह परसों है।
मैं अब एलिंगटन जा रहा हूँ
पर मैं तुम दोनों से मिले बिना नहीं जाना चाहता था।
यह तो बहुत मज़ेदार है।
वे तिथि आगे क्यों ले आए?
यह जानकारी गोपनीय है।
रुकिए, इसका पनामा से तो कुछ लेना-देना नहीं है?
क्या आप पाथफ़ाइंडर को रूसी बेड़े के विरुद्ध इस्तेमाल करेंगे?
कैली, इन्होंने अभी कहा यह नहीं बता सकते।
आप ठीक रहोगे ना?
नहीं, यह तुमसे ऐसा कोई वादा नहीं कर सकते।
नहीं कर सकते।
अगर तुम्हें नौसेना में जाना है, कैली, तो यह तुम्हारे काम का हिस्सा होगा।
कभी-कभी तुम्हें बिना पूर्व-सूचना के तैनात कर दिया जाता है
और जो चीज़ तुम कभी नहीं कर सकते, वह है पीछे छूटे अपने प्रियजनों से वादा
कि तुम ठीक रहोगे।
क्योंकि वे उस वादे को अपने जीवन की डोर बनाकर उससे बँधे रहेंगे।
और वह वादा सच्चा नहीं होता। है ना, एड?
देखो, यह सही कह रही है। मैं यह वादा नहीं कर सकता कि कुछ नहीं होगा पर...
मैं बहुत आश्वस्त महसूस कर रहा हूँ। अच्छा?
किस्मत ठीक रही तो मैं तुम्हारा स्कूल शुरू होने के अगले हफ़्ते आ जाऊँगा।
-आपसे प्यार करती हूँ, डैडी। -मैं भी करता हूँ, बच्चे।
तुम्हारी सोच से कहीं ज़्यादा।
मुझे कार तक छोड़ने चलोगी?
ठीक है।
तुम ठीक हो?
मैं ठीक हूँ। थोड़ा थक गई हूँ।
क्या यह मिशन के कारण है?
नहीं।
फिर क्या हुआ?
एड, हम इस बारे में तुम्हारे वापस आने के बाद बात करेंगे।
यह तो ठीक नहीं लग रहा।
हाँ। पर यह ठीक समय नहीं है। तुम्हें पाथफ़ाइंडर पर ध्यान देना चाहिए।
ठीक कह रही हो। पर मैं ध्यान नहीं दे पाऊँगा अगर तुमने मुझे नहीं बताया क्या बात है।
एड, मुझे इसके बारे में सोचना है। मैं नहीं...
क्या सोचना है? तुम किस बारे में बोल रही हो?
छोड़ो, जाने दो। हम तुम्हारे वापस आने पर यह बात करेंगे।
-ठीक है? -नहीं। नहीं।
नहीं, हमने एक समझौता किया था, याद है?
-हाँ, जानती हूँ। मैं... -हमने समझौता किया था।
तुम और मैं, हम अब एक-दूसरे से कुछ नहीं छिपाते।
मेरे घर में क्या हो रहा है, यह जाने बिना मैं कभी किसी मिशन पर नहीं जाऊँगा।
-एड। मैं जानती हूँ। -नहीं। तुम्हें मुझे सच बताना होगा।
-हम अब एक-दूसरे से कोई राज़ नहीं रखेंगे। -हाँ, एड। पता है।
मुझे बस बताओ। बताओ, कैरन!
मैं किसी के साथ सोई थी।
तुम क्या?
मैंने यह किया।
और यह नहीं कि मैं नशे में थी या मुझे पता नहीं था क्या कर रही हूँ।
वह मैंने फ़ैसला लिया था।
कौन था?
इ... इससे फ़र्क नहीं पड़ता कौन था।
कैसे फ़र्क नहीं पड़ता?
-कौन था? -यह बस एक बार होने वाली चीज़ थी।
ऐसा दोबारा नहीं होगा, एड, अच्छा?
यह क्या बकवास है, कैरन?
यह सब क्या है? तुम शादी तोड़ना चाहती हो?
-क्या यह तुम्हारा तलाक माँगने का तरीका है? -मुझे नहीं पता। मुझे नहीं पता!
तुम्हें नहीं पता तुम हमारी शादी बनाए रखना चाहती हो या नहीं?
मुझे नहीं पता। मुझे सच में अब नहीं पता।
शायद हमें काउन्सलिंग की ज़रूरत है।
काउन्सलिंग?
चीज़ें ठीक करने के लिए या बरबाद करने के लिए?
इस सब को समझने के लिए।
हमें यह सब समझने की ज़रूरत है, अच्छा?
तुम्हारे वापस आने के बाद हम यह करेंगे।
-हम काउन्सलिंग के लिए जाएँगे और समझेंगे। -नहीं।
तुम ऐसे हमारी ज़िंदगियों में बम फोड़ कर
फिर बस यह नहीं कह सकतीं "हाँ, हम इसे समझेंगे।"
नहीं। तुम्हें फ़ैसला करना होगा।
तुम्हें फ़ैसला करना होगा क्या यह शादी...
हम, हम...
कोई ऐसी चीज़ हैं जिसे तुम बचाना चाहती हो।
सच में, एड? ज़िंदगी इससे कुछ ज़्यादा पेचीदा होती है।
यह फालतू बकवास मत करो। कोई पेचीदा नहीं है।
-या तो तुम यह चाहती हो या नहीं चाहती। -नहीं, यह इतना सरल नहीं है, एड।
तुम्हें बस अनिश्चितता पसंद नहीं है।
अनिश्चितता।
मुझे अनिश्चितता पसंद नहीं है। इसका क्या मतलब है?
तुम्हें सब सीधा-सरल पसंद है। सब ऊपर या नीचे हो, अंदर या बाहर, हाँ या ना हो।
तुम एक पूरी द्विआधारी दुनिया में रहते हो जिसमें हम बाकी सब लोग नहीं रहते।
हम रहते हैं... मैं एक अनिश्चित दुनिया में रहती हूँ, एड,
जहाँ सब कुछ पेचीदा है और कुछ भी सरल नहीं है।
एड।
वेबस्टर, समय हो गया है।
उन्होंने क्या कहा कितने रूसी आ रहे हैं?
विदेश विभाग ने दो की सहमति दी है।
-अगर वे ज़्यादा ले आए? -वे बाहर इंतज़ार करेंगे।
वे यहाँ तीन घंटे में पहुँच जाएँगे।
ठीक है, जब वे यहाँ होंगे, मैं चाहता हूँ सारा समय उन दोनों पर नज़र रखी जाए।
अगर उनमें से किसी को शौचालय भी जाना है, तो उसके साथ कोई मरीन अंदर जाकर नज़र रखेगा
कि वह कहीं पाइपों में कोई बारूद ना डाल दे। समझ गए?
-जी, हाँ, सर। -जी, हाँ, सर।
ज़ैनेड्यू लाउंज
दुनिया भर में, हज़ारों लोग चंद्रमा की खदानों पर दावों से संबंधित
विवाद के दौरान हाल ही में अमरीका द्वारा दो कॉस्मोनॉट के
मारे जाने के विरोध में प्रदर्शन कर रहे हैं।
पनामा में रूसी उत्तरी बेड़े के आगमन पर प्रदर्शनकारियों ने जय-जयकार की।
एक संबंधित कहानी में, संगीतकार जॉन लेनन शुक्रवार रात को मेडिसन स्क्वायर गार्डन में
शांति के लिए एक कन्सर्ट का आयोजन कर रहे हैं।
उसकी सारी टिकटें कुछ ही मिनटों में बिक गईं।
पिछले कुछ महीनों के बढ़ते तनाव के दौरान,
लेनन ने दोनों, अमरीकियों और रूसीयों की खुल कर आलोचना की है...
एक और के लिए तैयार हो?
यह लो।
तुम ठीक हो?
हाँ।
मुझे बस थोड़ा... धीरे करना होगा।
ठीक है, हम थोड़ा धीरे करेंगे।
माफ़ करना।
ठीक है।
माफ़ करना।
-कोई बात नहीं। -बस...
तुम्हारे तलाक को कितना समय हुआ है?
तुम्हें ऐसा क्यों लगा...
तुम्हारी उँगली पर अंगूठी का निशान।
इसे मिटने में थोड़ा समय लगता है।
तो, कितना समय हुआ है?
यह कहना थोड़ा मुश्किल है।
तलाक अभी तक हुआ नहीं है।
यह समय बुरा गुज़रता है।
जैसे अधर में लटके हो।
एक दुनिया और दूसरी दुनिया के बीच में।
सबसे अच्छा होगा कि उस बारे में सोचो ही नहीं।
सब ठीक है।
किसी चीज़ के बारे में नहीं सोचो।
बस यहीं रहो। केवल इसी पल के बारे में सोचो।
मैं शादीशुदा हूँ।
मैं...
मैं तलाकशुदा या अपनी पत्नी से अलग नहीं हुआ हूँ।
बस थोड़ा बुरा समय चल रहा है।
मुझे उसे बारे में नहीं जानना।
हाँ...
हे भगवान।
मुझे अफ़सोस है।
एक छोटी सी सलाह,
किसी के लिए ड्रिंक ख़रीदने या उसे लुभाने से पहले अपना मन पक्का करो।
जेम्सटाउन में आपका स्वागत है, कर्नल सूकनोव।
डॉ. मायाकॉस्की।
मैं हूँ कर्नल रॉसी, जेम्सटाउन का कमांडर।
हमारा कॉमरेड कहाँ है?
आपका डॉक्टर मरीज़ की जाँच कर सकता है। आप यहाँ इंतज़ार करेंगे।
नहीं, मैं उसके साथ जाऊँगा।
समझौते में यह कहीं नहीं था।
आप यहाँ इंतज़ार करेंगे।
आप चाहें तो मैं आपके लिए एक कप कॉफ़ी ले आता हूँ।
इस ओर, डॉक्टर।
आप अपना चिकित्सीय कक्ष अलग सीलबंद रखते हैं?
एक बेहोश मरीज़ के लिए यह सामान्य प्रक्रिया है।
और इस कमरे को हाइपरबैरिक कक्ष की तरह भी इस्तेमाल कर सकते हैं।
इससे इस कॉस्मोनॉट को तो कोई फ़ायदा नहीं हुआ लगता जिसे आपने गोली मारी।
वह एक ग़लती थी। मैं...
वह एक अकारण किया गया आक्रामक हमला था।
तुम लोगों पर तो अंतरराष्ट्रीय अदालत में मुकदमा चलना चाहिए।
तुम सब पर।
अभी के लिए, बात चिकित्सीय मुद्दों तक ही सीमित रखते हैं।
पाथफ़ाइंडर उड़ने के लिए तैयार। हरी झंडी मिल गई है।
सी ड्रैगन प्रक्षेपण नियंत्रण दोपहर 1:35 बजे
सी ड्रैगन प्रक्षेपण के लिए तैयार।
गुआम के तट से तीस मील दूर समुद्र में - सुबह 4:35 बजे
सभी प्रणालियाँ तैयार। स्थानीय समय 4:36 बजे सी ड्रैगन के प्रक्षेपण की पुष्टि
पाथफ़ाइंडर प्रक्षेपण नियंत्रण
पाथफ़ाइंडर, ह्यूस्टन। अभी गुआम से ख़बर आई है।
सी ड्रैगन 17 का प्रक्षेपण हो गया है।
ठीक है, ह्यूस्टन।
कर दिखाने का समय आ गया।
आइएमयू की मार्गरेखा फ़्रेड से मेल खाती है। वापस आने का समय अभी भी ठीक है।
कमांडर?
एड?
फिर से कहना, गैरी?
मैंने कहा हमारा आइएमयू और वापसी का समय अभी भी अच्छा है।
सुन लिया, अच्छा आइएमयू और वापसी का समय।
क्या आप भगवान की इस धरती पर बने अब तक के सबसे ज़बरदस्त परमाणु रॉकेट की
पहली उड़ान के लिए तैयार हैं?
ठीक है।
ह्यूस्टन, हम नरवा उड़ान के समनुरूप हैं।
यहाँ ठीक लग रहा है, पाथफ़ाइंडर।
फ़्रेड पीएलवी, ह्यूस्टन से पुशओवर और सेप के लिए अनुमति है।
फ़्रेड की पुशओवर शुरू करने के लिए हाँ है।
ऊँचाई 25,000, गति 270।
पुशओवर के लिए तीन, दो, एक, पुशओवर।
ह्यूस्टन से अलग होने के लिए अनुमति है।
ऊँचाई 25,000, गति 270। प्रक्षेपण के लिए तैयार।
ठीक है, फ़्रेड।
अलग होने के लिए तीन, दो, एक।
अलग हो गए।
अच्छी तरह अलग हुए।
पाथफ़ाइंडर, नरवा की शुरुआत के लिए फ़्रेड की इजाज़त है।
ठीक है, फ़्रेड।
चलो, इंजन तेज़ करें।
-यह तुम्हारी ज़िम्मेदारी, सैली। -ठीक है।
कन्ट्रोल ड्रम एक्चुएटर पर मुझे हरा दिख रहा है।
गति का नियंत्रण तुम्हारे हवाले, स्किप।
मुझे लगा तुम्हें यह अच्छा लगेगा।
ह्यूस्टन, हम परमाणु शक्ति पर चल रहे हैं और बहुत तेज़ उड़ रहे हैं।
इंजन कटऑफ़ होगा पाँच, चार, तीन, दो, एक, कटऑफ़।
पाथफ़ाइंडर कक्षा में है।
मार्गो।
कितने अच्छे हैं हमें सब बता रहे हैं। पाथफ़ाइंडर मिलने के लिए सही रास्ते पर है।
संदेश मिला। मेल के लिए सी ड्रैगन की गति ठीक होगी 20 मिनटों में।
एमईसी की पुष्टि होती है।
पाथफ़ाइंडर, तुम बिल्कुल सही राह पर हो और कक्षा में प्रवेश के लिए तैयार हो।
मेल के लिए सी ड्रैगन की गति ठीक होने की अपेक्षा 19 मिनटों में।
ठीक है, ह्यूस्टन।
यान को अंतरिक्ष में उड़ाकर ले जाओ।
कोई प्रक्षेपण नहीं करना।
कोई विस्फोट नहीं करना।
उड़ जाओ।
इसकी उड़ान के परीक्षण में हमने यही सपना देखा था।
एक्स-15 अंतरिक्ष के इतनी पास उड़ता था कि हम उसे देख सकते थे।
हमेशा पहुँच से कुछ बाहर।
कुछ ही अंदर गई है।
हड्डी को कोई नुकसान नहीं हुआ। अच्छा है।
गोली ज़रूर पहले किसी और चीज़ से टकराई होगी।
क्या आपका कोई अनुमान है कि यह अभी तक बेहोश क्यों है?
हाइपॉक्सिया। और शायद सूट का दबाव खोने से हुए डीसीएस से बेहोश हो गया हो।
शायद दिमाग़ को कुछ क्षति पहुँची हो।
इसके होश में आने पर ही पता चल सकता है।
मैं चाहता हूँ यह मेरे निरीक्षण में हो।
कृपया इसे सफ़र के लिए तैयार करें।
डॉक्टर, आप जानते हैं इसने सफ़र किया तो जीवित नहीं बचेगा।
यह आपकी राय है।
यह मेरा देशवासी है। हम इसे घर लेकर जाएँगे।
जेम्सटाउन पर मेरे अधिकार के दौरान तो नहीं।
मैं अपनी सरकार से विरोध करूँगा।
आपकी जो इच्छा हो, कीजिए।
मुझे इल्या योशकिन को देखना है।
हमें लगता है इसके सूट में घुसते समय गोली से चिंगारी पैदा हुई।
हमारे सूटों की तरह, आपके सूटों में भी शुद्ध ऑक्सीजन होती है।
-हम इसे उठाने में तुम्हारी मदद... -नहीं, तुम इसे नहीं छुओगे! कोई भी नहीं।
हम इसे ख़ुद संभालेंगे।
तुम जानते हो बीप सुनाई दे तो क्या करना है, तो वह करो।
हैलो, मैं हूँ। मुझे जाना है...
हैलो।
तुम्हारे लिए संदेश छोड़ रही थी।
मुझे ज़रा केप जाना है।
अपोलो 75 के प्रक्षेपण की तैयारी में मदद करनी है।
हाँ, उसके लिए तुम्हें दस हज़ार चाहिए?
मैंने देखा तुमने बैंक से पैसे निकाले हैं।
तुम वाड्हल्हारा जा रही हो, है ना?
बधाई हो, करमचंद। तुमने केस सुलझा लिया।
हाँ, तो तुम किसी बहुरूपिये को ख़ुद को अंधा या उससे भी बुरा कुछ करने दोगी?
तुम मुझसे चाहते क्या हो, वेन?
क्या तुम सफ़ेद छड़ी के साथ मुझे देख सकते हो? बोलो?
सीढ़ियाँ चढ़ने-उतरने में मेरी मदद करना, मेरे लिए गाड़ी चलाना,
मुझे तैयार होने में मदद करना?
नहीं। यह नहीं हो सकता।
तुमने यह किया तो वापस आने पर मुझे यहाँ नहीं पाओगी।
इतना भी नाटक मत करो।
नहीं, मैंने बहुत बकवास बरदाश्त की है, मॉली। बहुत ज़्यादा।
क्योंकि मैं तुमसे बेहद प्यार करता हूँ, अच्छा?
पर... मैं इससे ज़्यादा कुछ नहीं कर सकता।
मैं तुम्हें यह करते हुए नहीं देख सकता।
आख़िरकार आज़ाद हो गई।
पता है इतने साल से तुम्हारा कितना बोझ रहा है?
तुम्हारे विभिन्न डरों से तुम्हें बचाते हुए चलना...
तुम डर की बात करना चाहती हो, मॉली? जो तुम कर रही हो, वह कायरता है।
-यह, कायरता है? -हाँ।
मैं रॉकेटों से लटक चुकी हूँ!
अनगिनत बार चाँद पर जा चुकी हूँ!
तुम तो टीवी पर भी यह सब नहीं देख पाते और कायर मैं हूँ?
नहीं! यह मत कहो।
व्हीलचेयर पर बैठी वृद्धाश्रम में रहने वाली मेरी माँ में तुमसे ज़्यादा हिम्मत है।
तो जाकर उसके साथ रहो।
"माई मिलिट्री मिसल"
शुक्र है भगवान का।
अरे। अरे, डॉक्टर को बुलाओ यहाँ।
हैलो।
आराम से, दोस्त। डॉक्टर आते ही होंगे।
ज़्वेज़दा?
नहीं।
यह जेम्सटाउन बेस है।
अमरीकियों का?
हाँ। हाँ, हम अमरीकी हैं।
मैं मेजर हेलेना वेबस्टर हूँ।
मैं अपना देश छोड़ कर अमरीका में आना चाहता हूँ।
जेम्सटाउन अमरीकी धरती है।
कॉस्मोनॉट ने शरण देने के लिए अनुरोध किया है और हम उसे वह देंगे।
राष्ट्रपति ने राजदूत डब्रीनिन को आधा घंटा पहले यह बता दिया है।
और उनका जवाब?
उनको लगता है हम झूठ बोल रहे हैं। उनके आदमी को ज़बरदस्ती पकड़ कर रखा है।
उन्हें यक़ीन है हम उससे पूछताछ कर रहे हैं।
मुझे ख़ुद इस पर यक़ीन करना मुश्किल हो रहा है।
मेरा मतलब, हमने उस आदमी पर गोली चलाई और अब वह हमसे शरण चाहता है।
रूस का खाना खाया है कभी?
रॉसी ने उसे गहन देखभाल कक्ष से निकाल लिया है।
तो योजना यह है कि इस महीने के अंत में आने वाले यान में उसे यहाँ ले आएँगे।
ठीक है। धन्यवाद।
एलन।
तुमने राष्ट्रपति से अपोलो-सोयूज़ के बारे में बात की?
अभी तक नहीं। पर अगर उन्होंने मेरी राय माँगी तो मैं कहूँगी उसे रद्द कर दें।
तुम्हें यह... थोड़ी जल्दबाजी नहीं लगती?
इतना कुछ जो हो रहा है, उसके बाद भी?
मुझे समझ नहीं आ रहा इसकी अब क्या तुक है।
पर...
क्यों ना थोड़ा इंतज़ार करके देखें कि रूसी क्या करते हैं?
अगर उन्होंने सोयूज़ भेजा, तो यह संकेत होगा कि वे बात बढ़ाना नहीं चाहते।
और अगर उन्होंने रद्द कर दिया तो पता चल जाएगा बात बहुत बिगड़ने वाली है।
ठीक है। देखते हैं क्या होता है।
क्या लगता है, तुम लोग आज सच में उड़ान भरोगे?
रूस के साथ जो इतना कुछ हो रहा है, उसके बाद ज़्यादा उम्मीद तो नहीं है।
माफ़ करना, प्रक्षेपण से पहले सारे गहने उतारने होंगे।
माफ़ करना, मैं यह सीएओ के पास छोड़ कर आना भूल गई।
धन्यवाद, लिज़।
अपोलो, यह प्रक्षेपण नियंत्रण है।
हम अब निर्धारित प्रतीक्षा समय-सीमा में हैं।
सोयूज़ के प्रक्षेपण की पुष्टि के बाद हम गिनती आगे बढ़ाएँगे।
ठीक है, कन्ट्रोल। हम इंतज़ार करेंगे।
अच्छा।
हाँ, हम कर लेंगे।
धन्यवाद।
कोई ख़बर?
"हम इन्सान हैं जिनके हाथ लाखों निर्दयी सदियों के ख़ून से भरे हैं।
पर हम इसे रोक सकते हैं।
हम स्वीकार कर सकते हैं कि हम हत्यारे हैं।
पर आज हम कोई हत्या नहीं करेंगे।
बस, इतने से की ज़रूरत है।
यह जानना कि हम आज किसी को नहीं मारेंगे।"
यह "स्टार ट्रेक" से है ना?
"अ टेस्ट ऑफ़ आर्मागेडन।" सीज़न 1, कड़ी 23।
सबसे पहले 23 फरवरी, 1967 को दिखाया गया।
क्या जानकारी है।
हैलो, मार्गो।
हैलो, श्री निकोलोव।
क्या ख़बर है?
सोयूज़ उड़ गया है।
हमारे कॉस्मोनॉट्स को अंतरिक्ष में अपोलो के दल से मिलने का इंतज़ार रहेगा।
धन्यवाद।
अपोलो 75, यह ह्यूस्टन है। तुम्हारे लिए एक अच्छी ख़बर है।
आपकी बात अच्छी तरह समझ गए, ह्यूस्टन।
श्री सुलू, पृथ्वी की कक्षा की ओर चलिए।
जी, कप्तान।
घूम गए, ह्यूस्टन। अब हम चल पड़े हैं।
वेन?
आशा है बूढ़ी अंधी औरतें तुम्हें पसंद हैं।
मज़ाक कर रही हो? सफ़ेद छड़ियाँ और काले चश्मे तो मुझे आकर्षित करते हैं।
मैं बिल्कुल सच कह रहा हूँ, लैर।
राष्ट्रपति एलन का बहुत सम्मान करते हैं।
और कैल्हून के रिटायर होने के साथ, यह बिल्कुल सही समय है।
हमारी महान पार्टी को नए, युवा लोगों की ज़रूरत है।
22वाँ जिला?
उसे लोग बदनाम करेंगे कि वह एक मौक़ापरस्त है,
पूर्वी तट से आई नवाबज़ादी है जो छुरी-काँटे से खाना खाती है।
और रोनाल्ड रीगन हिप्पियों के शहर कैलीफ़ोर्निया से एक हॉलीवुड का अभिनेता था।
पर उसने दक्षिण को रिपब्लिकन पार्टी का नया गढ़ बना दिया।
उसके लिए वह मैंने किया था। और मैं एलन के लिए भी यह कर सकता हूँ।
बुरा मत मानना, ली, पर तुम्हारे तरीके थोड़े...
बेईमान होते हैं।
क्या तुम्हें और एलन को कुश्ती पसंद है, लैर?
हम... कोई ख़ास नहीं देखते।
तुम्हें शुरू कर देना चाहिए।
कुश्ती दुनिया का एकमात्र ईमानदार खेल है।
पता है क्यों?
क्योंकि वह इतने खुले तौर पर बेईमान है।
मैं समझ नहीं पाया तुम कहना क्या चाहते हो।
इसका मतलब है लोगों को सच्चाई से ज़्यादा नाटकबाज़ी पसंद होती है।
लोगों के सामने एक विलेन और उसे हराने के लिए एक हीरो पेश करो,
तो वे हमेशा हीरो को ही अपना वोट देंगे।
और एलन विल्सन? वह तो एक सच्ची, जीती-जीगती हीरो है।
अरे, वह तो वो लड़की है जिसने बड़े-बड़े कारनामे किए हैं।
कांग्रेस में जाना तो केवल पहला चरण होगा।
वह पहली महिला राष्ट्रपति बन सकती है!
माफ़ करना, आशा है मैं बीच में दख़ल नहीं दे रही।
-हैलो, पैम। -हैलो।
यह हैं ली एटवॉटर।
-पैम एलन की एक पुरानी दोस्त है... -हैलो।
...अपोलो के दिनों से।
यह कुछ दिनों के लिए हमारे साथ रह रही है।
तुमसे मिलकर अच्छा लगा, पैम।
चलो, इस बारे में सोच लेना, लैर।
ठीक है।
मैं कुछ हफ़्तों बाद ह्यूस्टन आऊँगा। तुम्हारे और एलन के साथ डिनर करना चाहूँगा।
वह बढ़िया रहेगा। आओ तुम्हें बाहर तक छोड़ दूँ।
-कोई बात नहीं। मैं चला जाऊँगा। -ठीक है।
यह सब क्या था?
ली...
रोनाल्ड रीगन का राजनीतिक मामलों के लिए विशेष सहायक है।
वे चाहते हैं एलन कांग्रेस के लिए चुनाव लड़े।
हाँ, मैंने सुना। यह तो कमाल की बात है।
जो वह कह रहा था, क्या वह सच में ऐसा सोचता है? कि...
हाँ।
यह तो बिल्कुल पागलपन लगता है, है ना? पर...
वही एक ऐसा आदमी है जो उसे वहाँ पहुँचा सकता है।
कहता है एलन बिल्कुल सही उम्मीदवार है।
बस, सिवाय एक अड़चन के... मैं।
-पैम, यह नहीं... -यह सच है और तुम यह जानते हो।
प्यारी एलन,
मुझे माफ़ करना। कायदे से तो मुझे यह तुम्हें ख़ुद बताना चाहिए था
पर मुझमें इतनी हिम्मत नहीं है।
तुम्हें और मुझे, एक-दूसरे से हमेशा सच बोलना चाहिए
और सच यह है कि मैं अब भी एलीस से प्यार करती हूँ।
उसने और मैंने एक साथ एक ज़िंदगी बिताई थी, वह ज़िंदगी जिससे मैंने मुँह मोड़ लिया
क्योंकि तुम्हें देखते ही पुरानी मीठी यादों का सैलाब उमड़ आया।
पर मेरा दिल अभी भी उसी का है।
आशा है तुम समझोगी।
प्यार से, पैम।
मुझे लगा कोई आवाज़ आई है। तुम घर पर क्या कर रही हो?
यह पैम ने दिया है।
वह वापस एलीस के पास चली गई है।
क्या?
हे भगवान।
उफ़, मुझे बहुत अफ़सोस है, ऐल।
मुझे समझ नहीं आ रहा।
-मुझे समझ नहीं आ रहा। -कोई बात नहीं।
कोई बात नहीं।
हैलो?
-और अब जो मैं तुम्हें बताने वाला हूँ -गॉर्डो?
वह कहना आसान नहीं होगा
तुम्हें छोड़ने से पहले
तुम कब से परदे के पीछे हो?
मैं एक ख़ुश आदमी था
अब मैं कितना अकेला हो गया हूँ
-जब से मैं दूर गया हूँ -तुमने ऊँचा सुर लगाया। अच्छा।
और लड़की, मैंने कोशिश की है और मैं जानता हूँ
मैं अकेले नहीं जा सकता रास्ता बहुत लंबा है
-मैं अकेले बिल्कुल नहीं जा सकता -कृपया चुप करो।
और मेरे अंतर में कुछ है
यह बचकाना है।
-यह तो... -बस करो।
तुम मुझे अपनी उन 19 वर्षीय मूर्ख लड़कियों की तरह फुसला नहीं सकते।
नहीं, नहीं। अरे। कोई अपेक्षाएँ नहीं।
यह तो बस भावनाएँ हैं। तुम यह वाइन पी कर देखो।
आसपास 240,000 मील तक इसके जैसा कुछ नहीं मिलेगा।
माउथवॉश की बोतल में चोरी से लाया था।
हे भगवान।
यह तो बहुत बुरी है।
क्या पता यह माउथवॉश ही हो।
हे भगवान।
मैं तुम्हें जानता हूँ, ट्रेसी।
उस सेसना विमान की पहली उड़ान के समय से ही तुम्हें नियंत्रण अपने हाथ में रखना था।
और मैंने जिस क्षण से तुम्हें देखा था, मुझे लगा मैंने नियंत्रण खो दिया।
और उससे मैं बहुत बुरी तरह डर गया। और मैं अभी भी डरा हुआ हूँ।
पर...
अब मैं इससे और नहीं भागूँगा।
थोड़ा सा काम निकलवाने के लिए बड़ी लंबी-चौड़ी भूमिका बाँधी है।
तुम आओगे?
-लगता है आ ही जाऊँगा। -हे भगवान।
जॉन, चार से छः तक के इंजन सबसे निम्न स्तर पर हैं। तुम्हें क्या दिख रहा है?
तापमान अभी भी हरा ही है। बिल्कुल स्थिर है, नैट।
यहाँ तक कि ब्लैक बॉक्स भी अभी भी ठीक लग रहा है।
शायद किसी दिन हमें बता दें यह क्या करता है।
अच्छा, सात से दस तक का बताओ।
सात से दस, अभी बताता हूँ।
सब कुछ स्थिर है।
अच्छा है।
नैट, परमाणु शक्ति शुरू होने में और कितनी देर है?
होने लगी है। नई इंधन की छड़ें डाल दी हैं। हम प्रवर्तकों का अंशांकन कर रहे हैं।
शानदार। आख़िरकार हम ऊर्जा बचाने के क्रमाचार बंद कर सकते हैं।
कमांडर उठ गए?
पता नहीं।
वह वहाँ क्या कर रहा है?
कौन?
यहाँ दरार पड़ने वाली है!
दबाव कम होगा!
उपशीर्षक अनुवादक: मृणाल अग्रवाल